Mágikus fészkünk

Balogh István könyvének bemutatója a Millenniumi Kávéházban

A szerző a Tisza-menti Zentán született, de több mint két évtizede már Magyarországon él és alkot. Rendkívül termékeny író, eddig 17 könyve jelent meg. Napjainkban is publikál az anyaországi és a délvidéki irodalmi folyóiratokban, társadalmi-művészeti kiadványokban. A Mágikus fészkünk című tavaly megjelent kötetében elsősorban zentai ihletésű tárcáit, kedves, olykor derűs történeteit olvashatjuk.

A szegedi Millenniumi Kávéházban (Dugonics tér 12.) 2017. január 24-én, kedden, este 6 órakor – a VMDK szegedi tagozata közhasznú művelődési egyesületének szervezésében - bemutatásra kerülő könyvbemutatón jelen lesz a szerző, Balogh István, továbbá Sinkovits Péter, a kötet szerkesztője, Varga Tamás, a Vajdasági Magyar Művelődési Intézet zentai igazgatója, valamint Holló László, az Újvidéki Rádió bemondója. Az est házigazdája: Kisimre Ferenc.

Rendezvényünk ingyenes, a szervezésre önkéntes adományokat tisztelettel elfogadunk. Minden kedves érdeklődőt nagy szeretettel hívunk és várunk.